CELEX: 62012TN0261
Language: lt
Date: 2012-06-13 00:00:00
Title: Byla T-261/12: 2012 m. birželio 13 d. pareikštas ieškinys byloje Diadikasia Symvouloi Epicheiriseon prieš Komisiją

11.8.2012   
            
            
               LT
            
            
               Europos Sąjungos oficialusis leidinys
            
            
               C 243/26
            
         2012 m. birželio 13 d. pareikštas ieškinys byloje Diadikasia Symvouloi Epicheiriseon prieš Komisiją
   
   (Byla T-261/12)
   2012/C 243/47
   Proceso kalba: anglų
   
      Šalys
   
   
      Ieškovė: Diadikasia Symvouloi Epicheiriseon AE (Chalandris, Graikija), atstovaujama advokato A. Krystallidis
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               Atlyginti žalą, ieškovei sukeltą ES delegacijos Serbijoje 2012 m. kovo 23 d. neteisėtu sprendimu atsisakyti sudaryti sutartį „Komisijos institucinių gebėjimų stiprinimas siekiant užtikrinti konkurencijos apsaugą (CPC) Serbijos Respublikoje“ (OL S 147, 2011), kurią buvo nuspręsta sudaryti su ieškove, kaip minėto projekto įgyvendinimo konsorciumo pagrindine įmone.
            
         
               —
            
            
               Priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi penkiais pagrindais.
   
               1.
            
            
               Pirmuoju ieškinio pagrindu teigiama, kad atsakovė veikė neteisėtai, kaltindama ieškovę nesąžiningu pranašumu, palyginti su kitais konkurso dalyviais, nes šis interesų konfliktas, kuriuo kaltinama ieškovė, susijęs su visiškai nepriklausoma trečiąja bendrove, t. y. European profiles SA, o ne su ieškove.
            
         
               2.
            
            
               Antruoju ieškinio pagrindu teigiama, kad atsakovė pažeidė pareigą pateikti aiškų ir pagrįstą sprendimo sudaryti sutartį atšaukimo sprendimą, pažeisdama Europos geros administracinės elgsenos kodekso 18 straipsnį, nes nepagrindė motyvo, pagal kurį ieškovė naudojosi nesąžiningu pranašumu, palyginti su kitais konkurso dalyviais.
            
         
               3.
            
            
               Trečiuoju ieškinio pagrindu teigiama, kad atsakovė pažeidė jos teisę būti išklausytai, nepaprašiusi ieškovės pateikti savo nuomonę interesų konflikto klausimu, pažeisdama Europos geros administracinės elgsenos kodekso 16 straipsnį.
            
         
               4.
            
            
               Ketvirtuoju ieškinio pagrindu teigiama, kad atsakovė pažeidė pareigą leisti ieškovei susipažinti su dokumentais, kuriais grindžiamas tariamas DIADIKASIA Consortium neteisėtas ryšys ir nesąžiningas pranašumas, pagal ES pagrindinių teisių chartijos 42 straipsnį.
            
         
               5.
            
            
               Penktuoju ieškinio pagrindu teigiama, kad šie atsakovės veiksmai yra rimtas teisinio saugumo principo pažeidimas ir teisės klaida, taip pat Europos geros administracinės elgsenos kodekso 4 straipsnio pažeidimas, jai netikėtai atšaukus savo sprendimą sudaryti sutartį dėl minėto projekto su ieškovės konsorciumu dėl tariamų „interesų konflikto“ priežasčių.